Labourat a ran kalz war tem an dañs breizhat, klask a ran lakaat lusk ha livaj tomm e-barzh ivez, plijout a  ra din al livioù tomm e-giz ar ruz, ar melen pe choazh an orañjez ha war-lerch evit ma vefe peurzisheñvel e lakan an aliesañ al liv gwenn pe choazh ur glas turkez. Gant livioù disheñvel-mik e vez kavet al lusk. Klask a ran ivez kavout ur seurt kempouez e-barzh ma zaolennoù etre al livioù. Abaoe ar bloaz-mañ e krogan da implijout un tamm gris pa livan, choantoù disheñvel a zo a-hed an amzer. Sot on gant labour Vermeer, ul livour eus Holland en doa bevet e-pad an Azginivelezh, gallout a ran chom eurvezhioù  hag eurvezhioù dirak e daolennoù ken brav ma kavan anezho.